एसबीआई ने रेलवे को दिए व्हील चेयर और ट्रॉली
धनबाद | सीएसआरके तहत नि:शक्त एवं बीमार यात्रियों की सुविधा के लिए भारतीय स्टेट बैंक क्षेत्रीय व्यवसाय कार्यालय की ओर से धनबाद रेल मंडल को व्हील चेयर का वितरण किया गया। रेल मंडल धनबाद के सीनियर डिवीजनल मैनेजर आशीष कुमार झा को व्हील चेयर सौंपा गया। मौके पर नवीन कुमार, क्षेत्रीय प्रबंधक, क्षेत्रीय व्यवसाय कार्यालय धनबाद ने स्टेट बैंक द्वारा किए जा रहे सामाजिक दायित्व के तहत कार्यों का विवरण दिया। उन्होंने बताया कि बैंक द्वारा पूरे देश में सरकारी, गैर सरकारी, मिशनरीज, ट्रस्ट द्वारा संचालित अलाभकारी अस्पतालों, संस्थाओं में मरीजों की सुविधा के लिए व्हील चेयर एवं स्ट्रेचर ट्रॉली का वितरण किया जा रहा है। क्षेत्रीय व्यवसाय कार्यालय, धनबाद की ओर से भी 50 व्हील चेयर एवं स्ट्रेचर ट्रॉली का वितरण किया जाएगा। रेल अधिकारियों ने स्टेट बैंक द्वारा किए गए सामाजिक दायित्व के तहत कार्यों की सराहना की।
hin_Deva hin_Deva